Advertensie: ‘Woolworths stel wit mense aan’Woolworths het advertensies in verskeie Sondag-koerante geplaas waarin die groep sy indiensnemingsbeleid verdedig. “Oor die afgelope paar dae is daar baie dinge gesê oor ons indiensnemingsbeleid – spesifiek dat ons nie wit mense aanstel nie. Dit is nie waar nie,” lui die advertensie wat in City Press, Rapport en Sunday Times gepubliseer is. “Woolworths stel wit mense aan. Ons stel vroue en mans van alle rasgroepe – wit, swart, bruin mense, Indiërs sowel as mense met gestremdhede aan en sal voortgaan om dit te doen.” Die vakbond Solidariteit het verlede week ŉ openbare veldtog ten Woolworths van stapel gestuur en geëis dat die groep posadvertensies wat teen wit mense diskrimineer, onttrek. Woolworths het in Sondag se advertensie aangevoer dat daar sekere dele van sy besigheid is wat “onderverteenwoordig” is. Woolworths sê dit is in die afdelings wat hy kandidate van sekere rasgroepe benodig.